title: Gulag tursia (suterot)
text: Bata warzafa gakera en tiyid jontika bak geja kiren susik ke stolexo va intafa guntasa tirka djuvengayad solve redjel va Moskva vanniyir nume va galucik loote dun malimaxuyur. Batdume « va warzafa urbera dun kosmayad ». Va dimvegesa ik yatesa yovara kogrupayad kore komalyen stolenik ixam gebeyed. « Koe koto stolexo urbera zo kosmad ! Yona urbera ! Ware urbera ! Ostik loloon zolonafa ! Ison loloon bitonafa ! To mana yotuca ke batyon muluftesikaj ! Sin nujikonjoteyed voxen viujaf meem ke bat akolesikaj van lyestasiko va int birgon sotceyed !»